זמר מפוחית
יש בתי יין וטברנות וקובות יש; בסן פרנציסקו, במרסיי וסן מלו; נשים שחורות יש, צהובות יש, אדומות יש; וגם אפשר להתאהב בן, למה לא?; אבל אני על אף כל אלה, חי שמיים; אני קשור אל איזו תנובה מרופטת; ואם בוכה המפוחית על הברכיים,; ואם נמאסתי על עצמי - זה לא מיין.; זה רק בגלל איזו מריימה מזופתת; מה קרה לי השד יודע; לי עצמי הדבר לא ברור; זה הערב הזה המשגע; או הזמר הזה הארור.; מפוחית מפרשת ידיה; שרה שיר של שמחה וילל; מה קרה לי השד יודע; מה היה לי יודע האל.; אל תקלל, אמור פשוט שכבר נמאסתי; ומי בכלל מחזיק אותך פה, לא אני; אל תסתכל בי כמסכן, זרוק את המסטיק; אתה שיכור, זה כבר הלבן השמיני.; שכבר אראה אותך בחוץ, הרם רגליים; נשים שחורות יש, אדומות יש, בלונד פלטינה; תבחר אחת מכל סוג, אפילו שתיים; עכשיו גם לי דבר מה נוזל על הלחיים; מן העשן או מן הפלפל שבטחינה; מה קרה לי השד יודע...; באהבה זה משנה, תשמע ממני; אם זה נדבק, זה לא מרפה, זה כבר איתך; אתה יכול מדעתי להוציאני; אך לא תוכל להוציאני מדעתך; הלב אומר - חסל, נגמר, הכל שכוח; הכל עבר, אין אהבה ואין ספחת; אבל פתאום מאיזה צליל או איזו רוח; זה שוב מכה בך, אין שום דבר בטוח; ואז עומד אתה וכך אומר בפחד; מה קרה לי השד יודע...; מחר נלך ונתחתן, סוף לויכוח; חשוב היטב עד שתגיע לחופה; האהבה היא תוך תוכו של התפוח; אבל בנישואין לוקחים את הקליפה; מן הקליפה הזאת אני אברח הימה; אמר - חסל, נגמר, היא תמה ונשלמה; ובספינה הנמה מול חופי פנמה; תראי תמונה לחברך: זו שמה מריימה; אצלי בלב היא כל הזמן החארמה.; מה קרה לי השד יודע...; 